**Viļa un Martas Vītolu fonda**

**rezidentūrā un doktorantūrā studējošo mērķstipendijas**

#### NOLIKUMS

Viļa un Martas Vītolu fonda (turpmāk - **Fonds**) mērķi ir ar Fonda un ziedojumu līdzekļiem veicināt izglītību Latvijā.

Fonda vēlme ir celt un uzturēt Rīgas Stradiņa universitātes (turpmāk - **RSU**) studējošo zināšanu līmeni. Tā ietvaros ir nepieciešams stimulēt studējošos, kuri RSU studē rezidentūrā un doktorantūrā un kuru izglītība un/vai pētniecība saistīta ar vēža vai sirds slimību izpēti.

## Vispārīgie noteikumi

Pieteikšanos Fonda mērķstipendijai Rīgas Stradiņa universitātes (turpmāk – RSU) doktorantūrā un rezidentūrā studējošajiem vēža un sirds slimību izpētei (turpmāk – Mērķstipendija) konkursa kārtībā izsludina RSU sadarbībā ar Fondu.

* 1. Mērķstipendijas nolikums (turpmāk – Nolikums) ir publicēts RSU mājas lapā www.rsu.lv.
	2. Mērķstipendijas administrēšanu, kas ietver kandidātu atlasi, līgumu slēgšanu, kontroli u.c. veic Fonds.
	3. Mērķstipendijas finansēšanas avots ir “Kārļa Leksers un Anitras Leksers piemiņas stipendijas” ziedojumu līdzekļi, kur Fonds ir testamenta izpildītājs.
1. **Mērķstipendijas** **mērķis un raksturojums**
	1. Mērķstipendijas aktualitāte un atbilstošu aktivitāšu iniciēšana balstās nepieciešamībā nepārtraukti pilnveidot studiju procesa kvalitāti, nodrošinot tā atbilstību izglītības aktualitātēm kopumā un stiprinot augtākās izglītības institūcijas akadēmisko un zinātniski pētniecisko kapacitāti.
	2. Mērķstipendijas aktualitāte pamato izvirzīto mērķi: nodrošināt finansiālu atbalstu mērķaktivitātēm studiju un/vai pētniecības procesā.
	3. Mērķstipendiju var saņemt RSU doktorantūrā un/vai rezidentūrā studējošais, kurš mācās ārpus Latvijas vēža vai sirds slimību izpētes jomā un atbilst Fonda stipendiju nolikumam.
2. **Mērķstipendijas izmaksas laika posms**
	1. Mērķstipendijas saņēmēju izraugās Fonda padome (vai tās pilnvarota persona) no cienīgiem pretendentiem.
	2. Mērķstipendijas konkursa izsludināšana un Mērķstipendijas izmaksa tiek organizēta pēc nepieciešamības.
	3. Mērķstipendijas izmaksas regularitāte un kopējais termiņš ir atkarīgi no Mērķstipendijas izmaksai piešķirto ziedojuma līdzekļu apjoma. Ja ir pieejami līdzekļi, konkursu var izsludināt atkārtoti katru RSU akadēmisko gadu.
3. **Prasības Mērķstipendijas pretendentiem**
	1. Stipendijai var pretendēt pretendenti, kuri ir sekmīgi RSU Doktorantūras nodaļas un/vai Rezidentūras studiju programmās studējošie bez akadēmiskajiem parādiem un kuri Stipendijas pieteikšanās iesnieguma iesniegšanas brīdī atbilst zemāk norādītajiem kritērijiem *(kritērijus apstiprinošā dokumentācija – izziņas, apliecības utt. pie iesniegšanas ir iesniedzama attiecīgās izziņas, apliecības utt.* ***kopija****, uzrādot* ***tās oriģinālu****):*
		1. Pretendents nav pirmā vai pēdējā gada rezidents;
		2. Doktorantūrā studējošais ir spējīgs apliecināt izglītības vai pētniecības pasākuma saistību ar Mērķstipendijas mērķi;
		3. Pretendents ir spējīgs apliecināt pārējās pasākuma finansējuma daļas pieejamību;
		4. Pretendents var iesniegt attiecīgās RSU katedras, ārstniecības iestādes vai profesionālās asociācijas rekomendāciju ar pamatojumu aktivitātei;
		5. Pretendents iesniedz pēdējā gada rezidenta grāmatas kopiju vai izziņu no Doktorantūras nodaļas par sekmību.
4. **Pieteikumu vērtēšanas kritēriji**
	1. Pieteikumu vērtēšanas kritēriji ir šādi:
		1. pretendenta atbilstība Nolikumā norādītajām prasībām;
		2. pieteikuma pamatojuma racionalitāte, inovativitāte, starpdisciplinaritāte, ieguldījuma ietekme studiju procesa pilnveidē, izmaksu efektivitāte un ilgtspēja nozarē;
		3. īstenošanas plāna aktivitāšu pamatojums un apjoma atbilstība;
		4. par priekšrocību tiks uzskatīta pretendenta gatavība saistīt savu profesionālo darbību ar RSU pēc Mērķstipendijas aktivitāšu sekmīgas īstenošanas.
5. **Pieteikšanās un Mērķstipendijas piešķiršanas kārtība**
	1. RSU sniedz Fondam informāciju par Mērķstipendijas pretendentu sekmību un statusu, par ko, savukārt, fonds informēs saņēmējus.
	2. RSU piedalās Mērķstipendiju atlasē, iepriekš ar Fondu savstarpēji saskaņotā veidā un pēc katrā konkrētā gadījumā saskaņotiem kritērijiem.
	3. RSU nodrošinās informāciju fondam, kā arī praktisku kārtību kādā tiks atlasīti rezidentūras un doktora studiju programmu kandidāti atlasei uz stipendijas piešķiršanu.
	4. Pieteikšanās kārtība – pretendenti Mērķstipendijas saņemšanai piesakās visa gada garumā, pieteikumu un tam pievienotos dokumentus iesniedzot RSU Absolventu asociācijai.
	5. Piešķiršanas kārtība:
		1. Fonda padome (turpmāk – Padome) izvērtē pretendentu pieteikumu atbilstību konkursa prasībām. Atbilstoši vērtēšanas kritērijiem 10 (desmit) darba dienu laikā pēc pieteikumu iesniegšanas termiņa beigām Padome veic pretendentu atlasi;
		2. Padome ir lemttiesīga, ja tās sēdē piedalās ne mazāk kā trīs Padomes locekļi, no kuriem viens ir Padomes priekšsēdētājs vai priekšsēdētāja vietnieks. Lēmumus pieņem ar balsu vairākumu. Ja balsu skaits balsojumā ir identisks, izšķirošā ir Padomes priekšsēdētāja balss. Padome ir tiesīga noteikt Mērķstipendiju piešķiršanas skaita limitu atbilstoši aktivitāšu īstenošanai piešķirtajam finansējumam;
		3. Padomi sasauc RSU Absolventu asociācija.
		4. Padomes sastāvs: Fonda pārstāvis, attiecīgais RSU dekāns, Absolventu asociācijas pārstāvis. Padome ir tiesīga pieaicināt papildus ekspertus ar balss tiesībām, pieteikumu izskatīšanai sēdē.
		5. Padomes locekļi dalībai sēdēs ir tiesīgi savā vietā deleģēt pārstāvjus, kuriem tiek piešķirtas līdzvērtīgas balss tiesības.
	6. Padome nepieciešamības gadījumā ir tiesīga pieprasīt papildus dokumentus, informāciju vai uzaicināt pretendentu uz interviju;
	7. Fonds ir tiesīgs pārtraukt Mērķstipendijas izmaksu, ja tam ir pamatots iemesls, piem., saņēmēja neatbilstība.
6. **Mērķstipendijas izmaksu apjoms un kārtība**
	1. Mērķstipendijas apmērs studentam nedrīkst pārsniegt 50% no mācību maksas, par mācībām ārpus Latvijas vēža vai sirds slimību izpētes jomā  maksas.
	2. Stipendiju izmaksā no Fonda līdzekļiem, kurus veido ziedojumi un līdzekļi, kas netiek izmantoti citās šī nodibinājuma aktivitātēs.
	3. Izmaksas tiek veiktas uz saņēmēja bankas kontu, kas norādīts pretendenta iesniegtajā pieteikumā (skat. Nolikuma 1.pielikumu).
7. **Pretendentu saistības un atbildība**
	1. Pretendents ir atbildīgs par Mērķstipendijas saņemšanai sniegtās informācijas patiesumu un atbilstību Nolikumā minētajām prasībām.
	2. Ja pretendents Mērķstipendijas saņemšanas laikā zaudē tiesības saņemt Mērķstipendiju un vairs neatbilst Nolikumā izvirzītajām prasībām, viņam ir pienākums ziņot par to Mērķstipendijas administratoram, un šī pretendenta dalība tiek pārtraukta.
	3. Pretendents, iesniedzot pieteikumu Mērķstipendijas saņemšanai, uzņemas atbildību ievērot Nolikumā izvirzītās prasības.
	4. Mērķstipendijas piešķiršana pretendentam var tikt atcelta, ja, pēc lēmuma pieņemšanas par Mērķstipendijas piešķiršanu, tiek konstatēta pretendenta vai rezultatīvo rādīju neatbilstība Nolikumam.
	5. Ja tiek konstatēts, ka Mērķstipendijas piešķiršanu ietekmējusi nepatiesas vai Nolikumam neatbilstošas informācijas sniegšana, pretendentam ir pienākums jau izmaksātu Mērķstipendiju atmaksāt.
8. **Citi noteikumi**
	1. Šis nolikums satur 1.pielikumu „Viļa un Martas Vītolu fonda rezidentūrā un doktorantūrā studējošo mērķstipendijai”.

\_\_.\_\_.2017 Viļa un Martas Vītolu fonda

rezidentūrā un doktorantūrā studējošo mērķstipendijas nolikuma

**1.pielikums**

**PIETEIKUMS**

**Viļa un Martas Vītolu fonda rezidentūrā un doktorantūrā studējošo mērķstipendijai**

|  |
| --- |
| Ar šo es, |
| Pretendenta vārds, uzvārds |  |
| **deklarētā dzīvesvieta** |  |
| **e-pasts** |  |
| **bankas nosaukums, konts** |  |
| **personas kods** |  |  |  |  |  |  | **-** |  |  |  |  |  | **tālruņa numurs** |  |
| Rīgas Stradiņa universitātes Doktorantūras nodaļas **1.** / **2.** **/ 3. / 4. / 5. / 6.** *(apvilkt attiecīgo studiju programmu un kursu)* *vai* Rezidentūras **1.** / **2.** **/ 3. / 4. / 5. / 6.** *(apvilkt attiecīgo studiju programmu un kursu)*studiju gada studējošais (turpmāk – Pretendents) izsaku savu vēlēšanos pieteikties un saņemt Viļa un Martas Vītolu fonda mērķstipendiju (turpmāk - **Stipendija**).  **Iesniedzot sevis parakstītu šo iesniegumu es apstiprinu sekojošo:** |

1. Esmu iepazinies/iepazinusies, pilnībā piekrītu un apņemos ievērot „*\_\_\_\_\_\_\_\_\_\_\_\_\_\_\_\_\_ nolikuma”* noteikumus.
2. Es apņemos veikt visas darbības, lai Stipendijas saņemšanas laikā saglabātu atbilstību tās piešķiršanas kritērijiem, tajā skaitā arī studēt sekmīgi, bez akadēmiskiem parādiem un ar priekšzīmīgu uzvedību, ievērot Fonda padomes (turpmāk – **Padome**) norādījumus, kā arī Rīgas Stradiņa universitātes (turpmāk – **RSU**) noteikto studiju iekšējo kārtību, RSU Studiju reglamentu u.c. normatīvos aktus.
3. Apliecinu, ka esmu sekmīgs RSU Doktorantūras nodaļas un/vai Rezidentūras studiju programmā studējošais bez akadēmiskajiem parādiem un kuri Stipendijas pieteikšanās iesnieguma iesniegšanas brīdī atbilstu zemāk norādītajiem kritērijiem:
	1. Pretendents nav pirmā vai pēdējā gada rezidents;
	2. Doktorantūrā studējošais ir spējīgs apliecināt izglītības vai pētniecības pasākuma saistību ar Mērķstipendijas mērķi;
	3. Pretendents ir spējīgs apliecināt pārējās pasākuma finansējuma daļas pieejamību;
	4. Pretendents var iesniegt attiecīgās RSU katedras, ārstniecības iestādes vai profesionālās asociācijas rekomendāciju ar pamatojumu aktivitātei;
	5. Pretendents iesniedz pēdējā gada rezidenta grāmatas kopiju vai izziņu no Doktorantūras nodaļas par sekmību
4. Pieteikumam pievienoti šādi dokumenti:
	1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
5. Es apliecinu, ka šis iesniegums un visi citi ar šo iesniegumu manis iesniegtie personas dati ir sniegti brīvprātīgi un piekrītu tam, ka tie tiks apstrādāti un izmantoti izvērtējot manu atbilstību Stipendijas izskatīšanai, administrēšanai un izmaksai. Es piekrītu tam, kaKomisijai ir tiesības nekavējoties pārtraukt Stipendijas izmaksu man, ja es pārkāpju šajā iesniegumā uzņemtās saistībās.

201\_ . gada \_\_\_\_\_\_\_\_\_\_\_\_\_\_\_

***Mērķstipendijas* pretendents**

*\_\_\_\_\_\_\_\_\_\_\_\_\_\_\_\_\_\_\_\_\_*

 *paraksts*